সাফারি পার্কের বন্যপ্রাণি সুপারভাইজার মো.সারোয়ার হোসেন খান বলেন, সাদা সিংহ কিন্তু আলাদা কোন প্রজাতির সিংহ নয়। এদের দেহে চিনচিলা নামে এক ধরণের জিন থাকে। এ জিনের উপস্থিতির কারণে এদের বর্ণ হয় সাদা। এদের শরীরের রং সাদা হলেও চোখের রং সোনালী, নীলচে-ধূসর এমনকি নীলও হতে পারে। মা এবং বাবা সিংহের দেহে চিনচিলা জিন থাকলে তাদের শাবক কেবল সাদা হওয়ার সম্ভাবনা থাকে বেশি। এদের দেখা মিলে সাধারণত দক্ষিণ আফ্রিকায়। সকল বৈশিষ্ট্য বাদামী সিংহের মত হলেও এরা হিং¯্রতায় এবং আকারে ও ওজনে তাদের চেয়ে বেশি হয়। ২০১৩ সাল থেকে ২০১৬সালের মধ্যে আফ্রিকা থেকে ৭টি সাদা সিংহ আনা হলেও বিভিন্ন রোগে ভুগে তাদের মধ্যে তিনটি মারা যায়। পরে এ দুই দম্পতির ঘরে ২০১৬সালে দুইটি বাচ্চার জন্ম হয়। কিন্তু এক বছরের মধ্যে ওই দুইটি বাচ্চাও মারা যায়। এর প্রায় দুই বছর পর চলতি বছরের মে মাসের শেষ সপ্তাহের কোন এক সময় এ পার্কে আবার জন্ম নিল একটি শ্বেত সিংহ শাবক। জন্মের সময় বাচ্চাদের সাধারণত চোখ ফুটেনা। এদের চোখ ফুটতে ৩-১১দিন সময় লাগে। জন্মের সময় এদের ওজন ১-৫কেজি পর্যন্ত হয়ে থাকে। এসময় বাঘিনী বাচ্চাকে নিয়ে লোকালয়ের আড়ালে রেখে নিবিড় পর্যবেক্ষনে রাখে এবং সেখানে অন্যসঙ্গীদের পর্যন্ত যেতে দেয় না। শাবকরা ১০-১৫দিনে হাটতে শেখে। ৪-৫মাস বয়স থেকে মায়ের দুধের পাশপাশি অন্য খাবার খাওয়ানো শেখায়না হয়। এরা প্রায় বছর দুয়েক পর্যন্ত মায়ের কাছাকাছি থাকে। এদের প্রধান খাদ্য গো মাংস ও প্রতি শুক্রবার জীবিত খরগোস দেয়া হয়। মা সিংহটি প্রায় মাস পর বাচ্চাটি নিয়ে প্রকাশ্যে নিয়ে এলে তা পার্ক কর্তৃপক্ষের নজরে আসে। শাবকটি মায়ের সঙ্গে ঘুরে বেড়াচ্ছে। সাদা শাবকসহ মা বাঘটিকে দেখে পর্যটকদের মধ্যে বেশ উৎসাহ লক্ষ্য করা গেছে।